da da de da da da da da da da en nb nb da da hu da da da da da da nb nb da de nl da da da nb nb da da da da da da en nb nb da de sv da da da nb nb da da da da da nb nb da de da da da da nb nb da de da da da da nb nb da da da da da da da nb nb da de da da da nb nb da da da da da da nb nb da de da da da da da da nb nb da da da da da da nb nb da de da da nb nb da de en da da da da nb nb da de da da da da da nb nb da da da da da nb nb da da da da en en da pl da en da fr da da da en en da da da da da da da da fr da da da da de da da da da da cs da da da da da en da da da da da de da cs da da cs cs cs da da de da cs da cs cs sv da hu nl da sv da da da da da da da da da en da da da da da cs da de es cs da da da cs da de cs cs cs de de de cs da da da cs da de da da cs da da de en da da da en da da da da cs da da de da da da da da de da da da da de da cs da da da da cs da de cs da cs da da cs cs da da da cs da da cs cs cs da da cs cs da da da en de da cs cs cs da de cs cs da da da en de da cs cs cs da da cs cs da da da cs da da cs da da da de cs cs da da da cs da da cs da cs da
Livet på Vestegnen: juli 2020
torsdag den 30. juli 2020
Snart skal vi hjem. I morgen allerede. Og det er både noget jeg ikke så gerne vil - og noget jeg glæder mig til.
Jeg savner min lejlighed og de vante ting og omgivelser. Til gengæld kommer jeg til at savne hele stemningen omkring sommerhus-ferie. Afslapning på en havestol. Blå himmel. Den daglige is. De små ture vi har taget.
Vi har gået en del ture. Vi har også været i løbetøjet. Vi har plukket jordbær. Vi har fisket og prøvet at fange krabber. Mange dage har det været fint vejr. De sidste to dog med en del blæst og skyer. Så kan man godt mærke, at det trækker lidt med at komme hjem.
Men heroppe i Ordrup har vi grillet og spist udenfor. Om aftenen har vi krøbet indenfor og hygget tv’et.
Der har været tid til at læse bøger og ungerne har flittigt brugt trampolinen i haven. Vi har ikke været på stranden en eneste gang under ferie. Det har vejret simpelthen ikke været varmt nok til. Men vi har haft en dejlig ferie alligevel.
Og heldigvis så forsætter den i en uge mere, blot i de hjemmelige omgivelser. Det kan også noget!
Indsendt af Birgitte B kl. 17.03 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Ferie, Livet i almindelighed, Sommer
søndag den 26. juli 2020
Så er der allerede gået en uge med sommerhusferie. I dag regner det, men næste uge ser god ud på udsigten. Jeg håber, det holder. Der er noget ved ferie, når vejret er bare nogenlunde godt.
I sommerhuset er der en lille krog på terassen, hvor der er læ og sol. Den nydes rigtig meget med en god bog og benene oppe.
Vi har haft besøg i denne uge af min bror, svigerinde og nevø og niece. Og så har vi haft et døgn i sommerhus i Skælskør, hvor vi kunne få vasket tøj og hentet den ældste med til Ordrup.
På fredag skal vi hjemad mod Brøndby, da vi har en familie-barnedåb lørdag morgen. Det bliver også hyggeligt. Så de næste dage skal nydes med gå-ture, strand-ture, is-ture og café-besøg.
Selv om solen ikke skinner hele dagen, så er vi så meget udenfor, at vi alligevel bliver solbrændte. Her er det yngste, som går med halskæde en dag.
Is-huset har hjemmelavet guf og laver en half-and-half med soft-ice. Det er et hit hos nogle!
Indsendt af Birgitte B kl. 15.03 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Børn, Familie, Ferie, Livet i almindelighed, Sommer
fredag den 24. juli 2020
Bog nr. 24 - Kongetro
En rigtig god spændingsroman. Lidt James Bond-agtig og alligevel meget dansk.
Det er en rigtig fin bog, som jeg varmt kan anbefale. Jeg læste den på 48 timer og var rigelig fastholdt i de mange skift i bogen.
Den er moderne og som læser føler man sig taget ved hånden og ledt ind i en varden af spioner, højteknologi og fly, pistoler og masser af spænding. Læs evt. anmeldelse her også.
Indsendt af Birgitte B kl. 14.49 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
onsdag den 22. juli 2020
Danmark er dejligt, når solen skinner. Og det har den gjort, siden vi kørte i sommerhus søndag. Heldigvis. Det er ikke super varmt, men heller ikke frysende koldt. Det med regnvejr kommer helt sikkert, men det ville være dejligt, hvis det blev lidt væk.
For der er ikke meget ved regn og rusk gennem en hel uge. Selv om vi kan lave ting indenfor, så er det alligevel sjovere uden regn.
Indtil videre har vi udforsket området og nydt den store have, der kører til sommerhuset. Min yngste har prøvet at fiske for første gang. Og vi har spist is hver eneste dag. Sådan som det skal være i en sommerferie.
Indsendt af Birgitte B kl. 15.02 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Sommer
mandag den 20. juli 2020
Bog nr. 23 - Som Pesten
Én af de bøger, som er højaktuel i disse corona-tider. Handlingen ligger meget op af den situation, verden har stået i med Covid-19. Opsporing af smitte, det politiske spil og det følelsesmæssige, når man står midt i en pandemi. Bogen rammer lige ned i en situation, som kunne være taget ud af  vores Corona-krise.
Bogen er lang, men ikke langtrukken. De over 650 sider gør dog, at det ikke lige er en bog, som er læst på et par dage. Heldigvis har den mange små forskellige passager, som gør den lettere at læse. Sproget er rigtig godt. Der er en del karakterer (også bi-personer) at holde styr på, men det er slet ikke noget, der forstyrrer bogens handling.
Jeg kan varmt anbefale, at man giver sig i kast med 'Som Pesten'. Måske er det ikke den oplagte ferie-bog, men den er virkelig god og høj-aktuel. Der er også en fin anmeldelse af bogen her.
Indsendt af Birgitte B kl. 11.30 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Bøger, Livet i almindelighed
søndag den 19. juli 2020
Jeg prøver stadig at gå tur engang imellem. Jeg kan mærke, at det er lidt svært at presse ind i dagligdagen lige nu. Både fordi det ofte regner (og jeg gider ikke gå i regnvejr), men også fordi jeg er på kontoret lang tid og nogle gange har aftaler lige efter arbejde.
I onsdags gik jeg direkte fra arbejde ud på tur. Det var skønt vejr og jeg kan ret hurtigt komme over i skoven fra min arbejdsplads. Det var så skønt lige at strække benene og nyde solen. Det skal jeg afgjort blive bedre til at prioritere i min hverdag.
Indsendt af Birgitte B kl. 15.50 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Hverdag, Livet i almindelighed, Sommer
fredag den 17. juli 2020
Nu begynder min sommerferie
Jeg har glædet mig hele denne uge til lige præcis i dag. For nu skal jeg holde 3 ugers sommerferie. Det bliver skønt (også selv om vejret godt kunne være bedre). Der er masser af planer, men ikke ret mange faste af slagsen.
Manden og jeg skal i sommerhus med min yngste søn, mens den ældste bliver hjemme og arbejder. Bagefter er vi alle hjemme, hvor vi satser på friluftsbad, tur til København og golf spil.
Så ligesom rosen på billedet, så bryder jeg ud af de vante rammer. Jeg ved endnu ikke, hvor meget bloggeri, det bliver til. Jeg har en dejlig vane med at være mindre aktiv herinde i ferien.
Indsendt af Birgitte B kl. 14.44 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Familie, Ferie, Livet i almindelighed, Sommer
torsdag den 16. juli 2020
Jeg har længe haft genanvendelige rondeller. Dem har jeg været glade for og bruger dem stadig stort set hver aften.
Nu har jeg så købt genanvendelige vatpinde. Én til ørerne (den blå) og én til make-up (den røde). Indtil videre fungerer de godt.
Jeg er mindst begejstret for den til make-up. Det er svært at bruge den uden at hive for meget i huden rundt om øjnene. Ellers er de fine at bruge og også nemme at rengøre i varmt vand og så bruge igen og igen...
Indsendt af Birgitte B kl. 18.32 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Dullegrej, Livet i almindelighed, Shopping
tirsdag den 14. juli 2020
Kan I huske det år, hvor sommervejret var rigtig skidt og jeg derfor så en masse Game of Thrones?
Eller det år, hvor sommervejret heller ikke var for godt og jeg så Handmaid's Tale.
I år er sommervejret (igen) ikke noget at prale af. Så vi er gået i gang med at se den danske tv-serie Matador. Det er hyggeligt. Især fordi min mand aldrig har set Matador. (Jeg derimod har set den alt for mange gange og kan flere replikker og scener udenad).
Ja, jeg troede altså ikke, at der var nogle tilbage, som ikke havde set den serie. Selv mine unger har set den... Men det passer jo fint til kolde sommeraftener med eller uden regn.
Indsendt af Birgitte B kl. 15.25 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hverdag, Livet i almindelighed, Manden, Netflix, Sommer
mandag den 13. juli 2020
I år bliver der ingen sommertur til Malmø
Selv om der lige er lukket op for Syd-Sverige, så bliver manden og jeg hjemme denne sommer. Vi er begge enige om, at vi ikke ønsker at udsætte os for en potentiel større Corona smittefare ved at tage til Sverige.
Turen til Malmø har ellers i mange år været en tradition. Vi har været afsted både om sommeren og til jul. Men i år springer vi altså over. Malmø er der også til næste år (eller måske vi kan komme afsted til jul).
Indsendt af Birgitte B kl. 15.58 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Manden, Sommer
søndag den 12. juli 2020
Hvis det ikke blæste så meget, så tror jeg faktisk, at det ville være en helt ok sommer. Men blæsten gør, at det hele føles lidt koldt. Eller måske er det også al de små byger med regn...
Jeg har brugt lørdagen i København. En tur i Tivoli for første gang siden Corona. Og en tur i Torvehallerne og Strøget. Der var mange mennesker, men ikke nær så mange, som på en 'normal' sommerdag. Det var faktisk helt ok. For jeg er stadig ikke tryg ved rigtig mange mennesker tæt sammen.
Nu er det blæsende søndag og tomatplanten på altanen er væltet igen. Som alle de andre dage med kraftig blæst. I morgen venter en uges arbejde og så er det sommerferie for mig. Det glæder jeg mig til...
Indsendt af Birgitte B kl. 14.43 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer, Weekend
torsdag den 9. juli 2020
For tiden går det godt
Jeg har kladder nok liggende til indlæg her på bloggen. Måske bare ikke tid nok. Der er så småt gang i mit sociale liv igen (både privat og på jobbet) - og det tager jo tid. God tid - som jeg sætter pris på. Det kræver også lidt optankning af energi, når jeg er hjemme igen. Og husholdningen skal jo også køre. Vasketøjet ordner ikke sig selv.
Jeg har i øvrigt læst en bog. Lidt en nørdet sag, men meget fin uddybning af, hvad godt vi kan gøre for vores hud. Jeg har heldigvis ikke de store udfordringer med hverken urenheder eller pigment, men derfor kan jeg godt lide at nørde lidt og blive klogere på gode ingredienser i creme mv.
Så har jeg også købt nyt tøj. Jeg burde egentlig stoppe (igen). Pt. bliver jeg dog fristet af mange fine ting og jeg prøver at få min garderobe til at kunne kombineres både sommer og vinter. Samtidig har jeg fået ryddet de fleste ting ud, som jeg alligevel aldrig kommer til at passe igen. Og de ting som jeg ikke synes ,er dejlige at gå i. Det har været en god øvelse.
Engang var min garderobe primært sort. Jeg har arbejdet hårdt for at føle mig tilpas i farver. Og det er lykkes rigtig godt. Især leopard, mønstre og striber er nu at finde i mit skab. Og nogle ting bliver virkelig mange år hos mig. Det kan jeg især se på gamle indlæg på bloggen og min Timehop app, som samler billeder fra mine sociale medier.
Nå, men det blev lidt langt i dag. Jeg har det altså fint, selv om der ikke kommer så mange indlæg fra mig (eller billeder på min Instagram). Solen skinner her til aften, så det er dejligt. Håber I får en skøn torsdag aften - det er snart weekend!
Indsendt af Birgitte B kl. 18.10 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Arbejde, Bøger, Dullegrej, Hausfrau, Hverdag, Livet i almindelighed, Shopping, Sommer, Veninde
tirsdag den 7. juli 2020
Det er ikke lang tid siden, at jeg begyndte at lave mine egen pizzabunde. Ja, jeg ved, det er tosset. For jeg kan jo godt lide at bage. Og det er jo så meget nemmere. Plus det smager vildt godt. Så ikke et ondt ord om de mange færdig deje, som jeg har bagt gennem årene. Efter mine første hjemmelavede bunde så går jeg bare ikke tilbage til dem...
Nå, men så har jeg et stykke tid gået og summet over køb af pizzasten. Og i sidste uge fik jeg fundet én til ok pris og ikke for stor. Så det var spændende at få den prøvet. Det var bare ikke helt så let, som det ser ud til hos pizzamanden.
Faktisk vil jeg sige, at det nok er noget, jeg skal øve mig på et par gange. Resultatet blev dog absolut lækkert og spiseligt, selv om jeg var utilfreds med mel på bunden og en knap så tynd bund på den sidste pizza. Den erfaring rigere så bliver næste gang helt sikkert bedre...
Indsendt af Birgitte B kl. 16.24 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Hausfrau, Livet i almindelighed, Mad
mandag den 6. juli 2020
Weekend med en masse regn
Det har været en god lang weekend. Der har været tid til læsning på sofaen. Jeg har bagt lidt - kanelsnegle og kanelbrød. Det har regnet rigtig meget. Alligevel så fik jeg løbet både fredag og søndag - og gået tur. Så alt i alt en helt ok weekend...
Indsendt af Birgitte B kl. 16.29 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer
fredag den 3. juli 2020
Hvor mange gange kan man trykke F5 på DMI's side? Kan man få en refresh af vejret?
Altså, så længe det ikke regner, så er jeg i princippet glad.
Det burde bare være muligt at mixe sidste uges alt for varme vejr med denne uges alt for kolde vejr. Til sådan en god solskins-cocktail med 24 grader.
Tænker ikke det er for meget forlangt?!!
Indsendt af Birgitte B kl. 17.06 2 kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer
torsdag den 2. juli 2020
Jeg er begyndt at høre Podcast...
Som nok den sidste person i verden, hahaha... Det begyndte under Corona nedlukningen. De lange ture jeg gik. Så fik jeg lyst til at afprøve de der podcasts. Jeg har ellers altid afvist det, fordi jeg på en tidligere podcast (nogle år tilbage) havde svært ved at koncentrere mig. Lidt lige som ved lydbøger.
Det ER svært at koncentrere sig. Eller - jeg skal i hvert fald holde fokus mere bevidst. Det hjælper nok heller ikke, at jeg kastede mig ud i en podcast på engelsk. Der skal man altså være ret koncentreret om, hvad de siger. Men jeg må have ramt noget, som var interessant nok. For nu har jeg hørt hele to fulde podcasts.
Mine to gennemførte podcasts er Broken Harts og Dolly Partons America. Begge to rigtig gode podcasts (på engelsk) og på hver sin måde med til at sætte refleksioner i gang. Nu er jeg gået i gang med Detox din hjerne (jeg var ret vild med bogen 'Slut med forbudt') og vil nok også påbegynde en anden serie. For at have lidt afveksling. Så må vi se, om jeg kan håndtere det.
Jeg har fundet inspiration i podcast listen fra Blogsbjerg. Plus min veninde, som er hard-core podcast lytter med abonnement på Podimo, har givet mig lidt anbefalinger. Jeg er dog stadig på jagt efter andre gode forslag. Så har du hørt noget godt (og gratis), som du vil anbefale, så skriv gerne en kommentar herunder.
Indsendt af Birgitte B kl. 18.24 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Livet i almindelighed, Sommer
onsdag den 1. juli 2020
En nat bliver det sommer...
Kender I den sang fra Love Shop? En fantastisk smuk sang, som jeg holder meget af. Og af en eller anden grund, så kom jeg til at tænke på den i morges.
Jeg håber for dem på ferie nu, at det snart bliver bedre vejr. At det bliver sommer i nat. Jeg var ude og løbe i går i regnvejr og det er der bare ikke noget sjov ved.
Indsendt af Birgitte B kl. 15.35 Ingen kommentarer:
Send med mailBlog om dette!Del via TwitterDel via FacebookDel på Pinterest
Etiketter: Ferie, Livet i almindelighed, Sommer
Nyere indlæg Ældre indlæg Start
Abonner på: Indlæg (Atom)
Jeg skriver tanker fra 2605 - vestegnens berømte smørhul. Her jongleres stort og småt. Jeg er 46 år og elsker min mand, mine drenge, mad og bøger. Jeg går op i mode, dullegrej, den almindelige hverdag, retfærdighed og plads til alle. Ellers er jeg helt (u)almindelig... Du kan kontakte mig på bbr2605@gmail.com
Vis hele min profil
Følg mig via Bloglovin
Følg mig på Instagram
beautyspace.dk - Skønhedsblog - Beauty Blog - Anette Kristine Poulsen
Hvem har glæde af opstrammende ultralyd, og hvem har ikke?
Fiftyfabulous Knits, episode 46
Det burde være forbudt
Galway, Nationalparken Te Burren og besøg ved Cliffs of Moher
Cirkus Melbollis' farvestrålende hverdag
Lidt om at tiden gik...
Hvad gør vi egentligt?
Læst, set og lyttet #1
Føler mig ikke klar…
DETTE RESULTAT HAVDE JEG IKKE DRØMT OM!
Vis 5 Vis alle
Leder du efter noget?
Nyt fra sommerhus fronten
Igennem én uges ferie
Bog nr. 24 - Kongetro
Bog nr. 23 - Som Pesten
Nu begynder min sommerferie
I år bliver der ingen sommertur til Malmø
For tiden går det godt
Weekend med en masse regn
Jeg er begyndt at høre Podcast...
En nat bliver det sommer...
Fantastisk A/S tema. Temadesign af Jason Morrow. Leveret af Blogger.